wickkiey/tamil-wikipedia-chunked huggingface dataset:
# தேசிய நெடுஞ்சாலை 326 (இந்தியா)

**தேசிய நெடுஞ்சாலை 326** (**தே. நெ. 326**)(*National Highway 326 (India)*) என்பது இந்தியாவின் ஆந்திரப் பிரதேசம், ஒடிசா மாநிலங்களில் உள்ள ஒரு தேசிய நெடுஞ்சாலை ஆகும். மாநிலங்களின் முன்னாள் மாநில நெடுஞ்சாலைகளை மேம்படுத்துவதன் மூலம் இது ஒரு புதிய நெடுஞ்சாலையாக உருவாக்கப்பட்டது. இது ஒடிசாவின் அசிகாவில் தொடங்கி ஆந்திராவின் சிந்துரு சாலையில் முடிவடைகிறது.
# தேசிய நெடுஞ்சாலை 326 (இந்தியா)

## வழித்தடம்

தேசிய நெடுஞ்சாலை அசிகாவில் தொடங்கி ஒடிசாவின் ராயகடா, கோராபுட், ஜெய்பூர், மால்கான்கிரி, மோடு வழியாக ஆந்திரப் பிரதேசத்தில் உள்ள சிந்துரு சாலையில் முடிவடைகிறது.  
மாநில வாரியான பாதை நீளம்:  
- ஒடிசா -  
- ஆந்திரப் பிரதேசம் -
# தேசிய நெடுஞ்சாலை 326 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# அனாக் உங்குஸ்

**அனாக் உங்குஸ்** (ஆங்கிலம்: *Anak Wungsu;* இந்தோனேசியம்: *Śri Maharaja Anak Wungçu*) (பிறப்பு: ? இறப்பு: 1077) என்பவர் பாலி இராச்சியத்தின் வர்மதேவ மரபு வழி; மற்றும் வங்சா மரபு வழியின் *(Wangsa Dynasty)* அரசர் ஆவார். மேலும் இவர் பாலி இராச்சியத்தின் 12-ஆவது அரசராகவும் தடம் பதிக்கிறார்.  
இவரின் ஆட்சிக்காலம் கிபி 1025-1077; (சக ஆண்டு: ? - 998). இவர் பாலினிய அரசர் உதயனா வருமதேவன் மற்றும் பாலினிய அரசி குணப்பிரியா தருமபத்தினி ஆகியோரின் இரண்டாவது மகன் ஆவார்.
# அனாக் உங்குஸ்

## பொது

கி.பி 1025-இல், மரகத பங்கஜன் இறந்த பிறகு, அவருக்குப் பதிலாக பாலி<nowiki/>யின் மன்னராக அனாக் உங்குஸ் பொறுப்பேற்றார். அரசர் அனாக் உங்குஸ் ஆட்சிக் காலத்தில், அவரின் இராச்சிய எல்லை பாலியின் வடக்குப் பகுதியில் இருந்து தெற்கு வரை நீண்டு இருந்தது. அத்துடன் அவரின் இராச்சியம் பாதுகாப்பாகவும் மற்றும் அமைதியான நிலையிலும் இருந்ததாக அறியப்படுகிறது.
# அனாக் உங்குஸ்

## தம்பாக்சிரிங் அரண்மனை

அனாக் உங்குஸ் ஆட்சிக் காலத்தில், இந்து மதத்தைப் பின்பற்றுபவர்கள் புத்த மதத்துடன் இணைந்து வாழ முடிந்தது. இவரின் காலத்தில், காவி மலையில் தம்பாக்சிரிங் அரண்மனை<nowiki/>க்கு தெற்கே ஒரு கோயில் வளாகத்தையும் கட்டினார் இந்தக் கோயில் வளாகம்தான் தற்போது பாலியில் உள்ள மிகப்பெரிய பாரம்பரியக் கோயில் வளாகம் ஆகும்.  
அப்போதைய பாலினிய மக்கள்; மேட்டு நில நெல், தேங்காய், கரும்பு, வெற்றிலை, மூங்கில் மற்றும் மெழுகு தயாரித்தல் போன்ற வேளாண் தொழில்களைச் செய்து வாழ்ந்தனர். கூடுதலாக, மக்கள் எருமை, ஆடு, பசு மாடு, பன்றி, வாத்து, குதிரை, கோழி மற்றும் நாய் போன்ற விலங்குகளையும் வளர்த்தார்கள்.
# அனாக் உங்குஸ்

## கல்வெட்டுகள்

அனாக் உங்குஸுக்கு பிள்ளைகள் இல்லை; அதன் காரணமாகச் சந்ததியினரும் இல்லை. அவரின் துணைவியார் அரசி பத்தாரி மந்துல் *(Batari Mandul)* என்று அழைக்கப்பட்டார். அனாக் உங்குஸுவின் ஆட்சிக் காலத்தில், அவர் விட்டுச் சென்ற 28 கல்வெட்டுகள் கிடைக்கப் பெற்றுள்ளன.  
அவற்றில் சில கல்வெட்டுகள் ஆனைக் குகை *(Goa Gajah),* காவி மலை *(Gunung Kawi),* தம்பாக்சிரிங் *(Tampak Siring),* பானுலிசான் மலை *(Gunung Panulisan)* மற்றும் சாங்சிட் *(Sangsit)* ஆகிய இடங்களில் கிடைக்கப் பெற்றன.
# தேசிய நெடுஞ்சாலை 326அ (இந்தியா)

**தேசிய நெடுஞ்சாலை 326அ** (**தே. நெ. 326அ**)(*National Highway 326A (India)*) என்பது ஒடிசா, ஆந்திரப் பிரதேசம் ஆகிய இரண்டு இந்திய மாநிலங்களின் வழியாக செல்லும் ஒரு தேசிய நெடுஞ்சாலை ஆகும். இரு மாநிலங்களில் உள்ள முன்னாள் மாநில நெடுஞ்சாலைகளை மேம்படுத்தியதன் மூலம் இது ஒரு புதிய நெடுஞ்சாலையாக உருவாக்கப்பட்டது. இது ஒடிசாவின் மோகனாவில் தொடங்கி ஆந்திராவின் நரசன்னபேட்டா சாலையில் முடிவடைகிறது.
# தேசிய நெடுஞ்சாலை 326அ (இந்தியா)

## வழித்தடம்

தேசிய நெடுஞ்சாலை ஒடிசாவில் மோகனாவில் தொடங்கி பரலக்கெமுண்டி, கொட்டபொம்மலி சந்திப்பு வழியாக ஆந்திரப் பிரதேசத்தில் உள்ள நரசன்னபேட்டாவில் முடிவடைகிறது .  
மாநில வாரியான பாதை நீளம்:  
- ஒடிசா -  
- ஆந்திர பிரதேசம் -
# தேசிய நெடுஞ்சாலை 326அ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# கணினி பார்வை நோய்க்குறி

**கணினி பார்வை நோய்க்குறி** (*Computer vision syndrome*) என்பது ஒரு கணினி அல்லது பிற காட்சி சாதனத்தினைக் கண்களால் நீண்ட நேரம், இடையூறு இல்லாமல் ஒருமுகப்படுத்துவதாலும், நெருக்கமான பொருளின் மீது கவனம் செலுத்தத் தேவையான நிலையான பதற்றத்திலிருந்து கண் தசைகள் மீள முடியாமல் போவதாலும் ஏற்படும் ஒரு நிலை.
# கணினி பார்வை நோய்க்குறி

## அறிகுறிகள்

கணினி பார்வை நோய்க்குறியின் சில அறிகுறிகளில் தலைவலி, மங்கலான பார்வை, கழுத்து வலி, சோர்வு, கண் சிரமம், உலர்ந்த கண்கள், எரிச்சலூட்டும் கண்கள், இரட்டை பார்வை, தலைச்சுற்றல், பாலியோபியா, கண்களை மீண்டும் கவனம் செலுத்துவதில் சிரமம் ஆகியவை அடங்கும். இந்த அறிகுறிகள் முறையற்ற ஒளி நிலைமைகளால் (அதாவது கண்ணைக் கூசும்) வலுவான நீல நிற பின்னொளிகள்,அல்லது பிரகாசமான மேல்நிலை விளக்குகள்) அல்லது கண்களைக் கடந்து செல்லும் காற்றினால் (எ.கா. மேல்நிலை துவாரங்கள், விசிறியிலிருந்து நேரடிக் காற்று) மேலும் மோசமாகலாம்.
# கணினி பார்வை நோய்க்குறி

## சிகிச்சை

### கண்கண்ணாடிகள்

ஒரு சிறிய கூடுதல்-திறன் (+1.00 முதல் +1.50 வரை) எதிர் இணைக் கண்கண்ணாடிகளை அணிவதன் மூலம் கவனம் செலுத்தும் திறன் குறைகிறது. இந்தக் கண்கண்ணாடிகளை அணிவது இத்தகைய நோயாளிகள் அருகிலுள்ள பொருள்களில் கவனம் செலுத்தும் திறனை மீண்டும் பெற உதவுகிறது. சித்திரத்தையலில் ஈடுபடும் தையல்காரர்கள் போன்ற பிற தொழில்களில் ஈடுபடுபவர்கள் இதே போன்ற அறிகுறிகளை உணரலாம். இவர்களுக்கு இந்தக் கண்ணாடி உதவலாம்.  
36 பங்கேற்பாளர்களைக் கொண்ட பசிபிக் பல்கலைக்கழக ஆராய்ச்சி ஆய்வில், கண்களில் எரிச்சல் அல்லது எரிதல், கண்ணீர் அல்லது நீர் வழிதல், வறண்ட கண்கள், சோர்வான கண்கள் ஆகியவற்றில் குறிப்பிடத்தக்க வேறுபாடுகள் கண்டறியப்பட்டன. இவை ஒவ்வொன்றும் அம்பர் நிற வில்லைகள், மருந்துப்போலி வில்லைகள் மூலம் மேம்படுத்தப்பட்டன. ஆனால் 2008-இல் மேற்கொள்ளப்பட்ட பின்தொடர்தல் ஆய்வில், இதே குழு முதல் ஆய்வின் முடிவுகளை மீண்டும் உருவாக்க முடியவில்லை.  
வில்லைகள் தொடர்பான துறையால் நடத்தப்பட்ட ஓர் ஆய்வு, நீல ஒளி-வடிகட்டுதல் வில்லைகள் ஒளி உமிழ்வுகளின் குறிப்பிட்ட அம்சங்களைக் குறைக்கிறது எனத் தெரியவந்தது. ஒளிநச்சேற்றத்தினை 10.6% முதல் 23.6% வரை குறைக்கிறது. கூடுதலாக, மெலட்டோனின் ஒடுக்கம் 5.8% முதல் 15.0% வரையும் கண்ணின் இருளுக்குத் தக்க உணர்திறன் 2.4% முதல் 9.6% வரை குறைக்கப்பட்டது. இந்தச் சோதனையில் பங்கேற்றவர்களில் 70%க்கும் அதிகமானவர்களால் இந்த மாற்றங்களைக் கண்டறிய முடியவில்லை. தொழில்நுட்பத்தின் விரிவாக்கம் அதிகமான தனிநபர்கள் கணினிகள், தொலைக்காட்சிகளைப் பயன்படுத்துவதற்கு வழிவகுத்தது. இது நீல ஒளியின் ஒட்டுமொத்த வெளிப்பாட்டை அதிகரிக்கிறது. எவ்வாறாயினும், இரட்டை குருட்டுச் சோதனைகள் மின்னணு திரைகளிலிருந்து நீல ஒளியால் ஏற்படும் எண்ணிமக் கண் அழுத்தத்திற்கு நீல ஒளி வடிகட்டி வில்லைகள் பயன்படுத்துவதை ஆதரித்து எந்த ஆதாரத்தையும் ஆய்வுகள் காட்டவில்லை.  
அம்பர்-நிறங்கொண்ட வில்லைகள் நாடொறு இசைவினைப் பாதிப்பதாகவும், தாமதமான தூக்க நிலைக் கோளாற்றுக்குச் சிகிச்சையளிப்பதாகவும் உள்ளது.
# கணினி பார்வை நோய்க்குறி

## நோய் பாதிப்பு

தொழில்சார் பாதுகாப்பு மற்றும் ஆரோக்கியத்திற்கான அமெரிக்கத் தேசிய நிறுவனத்தின் கூற்றுப்படி, கணினியில் ஒரு நாளைக்கு மூன்று மணிநேரம் அல்லது அதற்கு மேல் செலவிடும் 90% மக்களைக் கணினி பார்வை நோய்க்குறி பாதிக்கிறது.  
மலேசியாவில் மற்றொரு ஆய்வு 18 முதல் 25 வயதுக்குட்பட்ட 795 பல்கலைக்கழக மாணவர்களிடம் நடத்தப்பட்டது. இதில் பங்கேற்ற மாணவர்களில் 89.9 சதவிகிதத்தினர் கணினி பார்வை நோய்க்குறிக்கான கண் சோர்வுடன் தலைவலியையும் அனுபவித்ததாகத் தெரிவித்தனர்.
# கணினி பார்வை நோய்க்குறி

## மேலும் பார்க்கவும்

- மூப்புப்பார்வை
# விருப்பாச்சி மலை வாழைப்பழம்

**விருப்பாச்சி மலை வாழைப்பழம்** (*Virupakshi Hill Banana*) என்பது இந்தியாவின் தமிழ்நாடு மாநிலத்தில் மேற்குத் தொடர்ச்சி மலையில் உள்ள விருப்பாச்சி பகுதியில் விளையும் ஒரு வகை வாழைப்பழம் ஆகும். இதற்கு 2008-09-இல் இந்திய புவிசார் குறியீடு தகுதி அறிவிக்கப்பட்டது.
# விருப்பாச்சி மலை வாழைப்பழம்

## விளக்கம்

இந்த வாழை மேற்கு தொடர்ச்சி மலையில் பழனி மலையை ஒட்டி அதிக உயரத்தில் பயிரிடப்படுகிறது. இது பெரும்பாலும் தென்மேற்கு பருவமழைக் காலத்தில் மானாவாரி பயிராகப் பயிரிடப்படுகிறது. 1990களில், வாழை கொத்து மேல் வைரசு நோயினால் இந்த வாழைப் பயிர் கடுமையாகப் பாதிக்கப்பட்டதால், சாகுபடி பகுதியில் 90%க்கும் அதிகமாகச் சாகுபடி குறைந்தது. இதைப் போக்க பல்வேறு நடவடிக்கைகள் எடுக்கப்பட்டதால், கடந்த பத்தாண்டுகளில் சாகுபடி பகுதி மீண்டும் அதிகரித்துள்ளது.
# விருப்பாச்சி மலை வாழைப்பழம்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# இராமநாதபுரம் முண்டு மிளகாய்

**இராமநாதபுரம் முண்டு மிளகாய்** (*Ramanathapuram Mundu chilli*) அல்ல***து* இராமநாதபுரம் குண்டு மிளகாய்** என்பது இந்திய மாநிலமான தமிழ்நாட்டின் இராமநாதபுரம் மாவட்டத்தில் முக்கியமாக விளையும் ஒரு வகையான உலர் சிவப்பு மிளகாய் ஆகும். இது முதன்மையாக இராமநாதபுரம் மாவட்டத்தில் திருவாடானை, முதுகுளத்தூர், கடலாடி, இராஜசிங்கமங்கலம், கமுதி வட்டங்களில் விளைகிறது.
# இராமநாதபுரம் முண்டு மிளகாய்

## பெயர்

இராமநாதபுரம் முண்டு மிளகாய், இதன் பிறப்பிடமான இராமநாதபுரம் மாவட்டத்தின் பெயரால் அழைக்கப்படுகிறது. இம்மிளகாய் இம்மாவட்டத்தில் 200 ஆண்டுகளுக்கும் மேலாகப் பயிரிடப்படுகிறது. தமிழ் மொழியில் முண்டு என்ற சொல் 'கொழுப்பு மற்றும் உருண்டை' என்று பொருள்படும்.
# இராமநாதபுரம் முண்டு மிளகாய்

## பெயர்

### உள்ளூர் பெயர்

1947ஆம் ஆண்டு வரை ஆங்கிலேயர் காலத்தில் இந்த மாவட்டம் "ராம்நாடு இராச்சியம் அல்லது ராம்நாடு எஸ்டேட்" என்ற பெயரில் அறியப்பட்டதால், இது ராம்நாடு முண்டு மிளகாய் என்றும் பிரபலமாக அழைக்கப்படுகிறது.
# இராமநாதபுரம் முண்டு மிளகாய்

## விளக்கம்

இராமநாதபுரம் முண்டு மிளகாய் வட்டமானது. தோராயமாக சேலாப்பழம் அளவிலானது. இவை மென்மையாகவும் அதிகக் காரத்துடனும் இருக்கும். மிளகாய் அடர்த்தியான தோலை உடையது. இவை சாம்பார், சட்னி, கறி போன்ற தென்னிந்திய உணவுகளில் பயன்படுத்தப்படுகின்றன. இராமநாதபுரம் முண்டு மிளகாய் நேரடியாக விதைத்து மானாவாரி பயிராகப் பயிரிடப்படுகிறது. உப்புத்தன்மை, வறட்சியைத் தாங்கி வளரும் தன்மை கொண்டது.
# இராமநாதபுரம் முண்டு மிளகாய்

## புவிசார் குறியீடு

இராமநாதபுரம் முண்டு மிளகாய்க்கு 22 பிப்ரவரி 2022 அன்று (நவம்பர் 15, 2030 வரை செல்லுபடியாகும்) இந்திய அரசாங்கம் இந்திய புவிசார் குறியீட்டினை வழங்கியது.  
முதுகுளத்தூரைச் சேர்ந்த இராமநாதபுரம் முண்டு மிளகாய் உற்பத்தியாளர் நிறுவனம், இராமநாதபுரம் முண்டு மிளகாயின் புவிசார் குறியீடு பதிவிற்கு முன்மொழிந்தது. நவம்பர் 2020-இல் விண்ணப்பத்தைத் தாக்கல் செய்த பிறகு, மிளகாய்க்கு 2023-ஆம் ஆண்டில் சென்னையில் உள்ள புவியியல் அடையாளப் பதிவேட்டில் புவிசார் குறியீடு வழங்கப்பட்டது. இதனால் இப்பகுதியில் விளையும் மிளகாய்க்கு "இராமநாதபுரம் முண்டு மிளகாய்" என்று பெயர் வந்தது. இதன்மூலம் இது தமிழ்நாட்டின் முதல் மிளகாய் வகையாகவும், புவிசார் குறியீடு பெற்ற தமிழகத்தின் 45வது வகைப் பொருட்களாகவும் ஆனது.
# இராமநாதபுரம் முண்டு மிளகாய்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# தேசிய நெடுஞ்சாலை 275ஒ (இந்தியா)

**தேசிய நெடுஞ்சாலை 275ஓ** (தே. நெ. 275ஓ)(*National Highway 275K (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 275ஓ இந்தியாவில் கருநாடக மாநிலத்தில் பயணிக்கிறது. இந்த தேசிய நெடுஞ்சாலை மைசூர் நகரத்தை சுற்றி மைசூர் வெளிச்சுற்று வட்டச் சாலையாக அமைகிறது. இதன் பழைய பெயர் தேசிய நெடுஞ்சாலை 75.
# தேசிய நெடுஞ்சாலை 275ஒ (இந்தியா)

## பாதை

தேசிய நெடுஞ்சாலை 275ஒ ஹின்கல், கொலம்பியா ஆசியா மருத்துவமனை, ஏபிஎம்சி பண்டிபால்யா, மைசூர் நகரைச் சுற்றி ஹின்கல் வரை இணைக்கும் மைசூர் வெளிச்சுற்று வட்டச்சாலையினை உருவாக்குகிறது.
# தேசிய நெடுஞ்சாலை 275ஒ (இந்தியா)

## சந்திப்புகள்

: கின்கல் அருகே முனையம்
: கொலம்பியா ஆசியா மருத்துவமனை அருகில்
: கொலம்பியா ஆசியா மருத்துவமனை அருகில்
: நாரணகள்ளி அருகில்
: ஏபிஎம்சி பாந்திபாலயா அருகில்
: கின்கல் அருகே முனையம்
# தேசிய நெடுஞ்சாலை 275ஒ (இந்தியா)

## மேலும் பார்க்கவும்

- இந்தியாவில் உள்ள தேசிய நெடுஞ்சாலைகளின் பட்டியல்
# பராசத் கல்லூரி

**பராசத் கல்லூரி** (ஆங்கிலம்:Barasat College; என்பது முன்பு பராசத் மாலைக் கல்லூரி என்று அழைக்கப்பட்டது. இக்கல்லூரியானது 1972ஆம் ஆண்டில் இந்தியாவின் மேற்கு வங்காளத்தின் கொல்கத்தாவின், பராசத்தில் நிறுவப்பட்ட கலை, வணிக, அறிவியல் ஆகியவற்றில் இளநிலை படிப்புகளை வழங்கிவரும் ஒரு கல்லூரி ஆகும்.
# பராசத் கல்லூரி

## படிப்புத்துறைகள்

### அறிவியல் பிரிவுகள்

- புவியியல்
- வேதியியல்
- இயற்பியல்
- கணிதவியல்
- தாவரவியல்
- விலங்கியல்
- கணினியியல்
# பராசத் கல்லூரி

## படிப்புத்துறைகள்

### கலைப்பிரிவுகள்

- வங்காளம்
- ஆங்கிலம்
- பொருளியல்
- வரலாறு
- அரசறிவியல்
- மெய்யியல்
- கல்வி
- சமூகவியல்
# பராசத் கல்லூரி

## படிப்புத்துறைகள்

### வணிகவியல் பிரிவுகள்

- கணக்குப்பதிவியல்
- சந்தைப்படுத்தல்
- வர்த்தகம்
# பராசத் கல்லூரி

## அங்கீகாரம்

பராசத் கல்லூரியானது புது தில்லியிலி உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது. மேலும் இக்கல்லூரியினை தேசிய மதிப்பீடு மற்றும் தரச்சான்று அவை அங்கிகாரம் செய்து **பி** தகுதியினை வழங்கியுள்ளது.
# மகாராஜா வளபிரபு

**மகாராஜா வளபிரபு** (ஆங்கிலம்: *Maharaja Walaprabhu;* இந்தோனேசியம்: *Sri Maharaja Sri Walaprabhu*) என்பவர் பாலி இராச்சியத்தின் வர்மதேவ மரபு வழி அரசர் ஆவார். மேலும் இவர் பாலி இராச்சியத்தின் 13-ஆவது அரசராகவும் ஆட்சி செய்தார்.  
இவரின் ஆட்சிக்காலம் கிபி 1079-1088. இவர் பாலினிய அரசர் உதயனா வருமதேவன் மற்றும் பாலினிய அரசி குணப்பிரியா தருமபத்தினி ஆகியோரின் மூன்றாவது மகன் ஆவார். அவர் முந்தைய அரசரான அனாக் உங்குஸ் என்பவருக்குப் பின்னர் அரியணை ஏறினார்.
# மகாராஜா வளபிரபு

## பொது

இவருக்கு செரி மகாராஜா செரி வாளபிரபு என்ற பட்டம் வழங்கப்பட்டது. அதைப்பற்றி பாபகான் II கல்வெட்டு (எண் 501) *(Babahan II inscription),* அபாபி ஏ கல்வெட்டு (எண் 447) *(Ababi A inscription);* மற்றும் கிளாண்டிஸ் கல்வெட்டு (எண் 448) *(Klandis inscription)* (1954a:26; 1965:33) ஆகியவற்றில் பொறிக்கப்பட்டு உள்ளது. இவை அனைத்தும் வாளபிரபு மன்னரால் வெளியிடப்பட்டன.  
அரசி செரி விஜய மகாதேவிக்குப் பிறகு மகாராஜா என்ற பட்டத்தை இரண்டாவது முறையாகப் பயன்படுத்தியவர் இந்த மன்னர் ஆவார்.
# தேசிய நெடுஞ்சாலை 927ஈ (இந்தியா)

**தேசிய நெடுஞ்சாலை 927ஈ**, பொதுவாக **தே. நெ. 927ஈ** (*National Highway 927D (India)*) என்று அழைக்கப்படுவது இந்தியாவில் ஒரு தேசிய நெடுஞ்சாலை ஆகும். தேசிய நெடுஞ்சாலை 927ஈ இந்தியாவின் குசராத்து மாநிலத்தில் அமைந்துள்ளது.
# தேசிய நெடுஞ்சாலை 927ஈ (இந்தியா)

## பாதை

தோராஜி - ஜாம் கண்டோர்னா - கலவாட் (சிட்லா) - ஜாம்நகர்.
# தேசிய நெடுஞ்சாலை 927ஈ (இந்தியா)

## சந்திப்பு

: தோராஜிக்கு அருகில் முனையம்.
# தேசிய நெடுஞ்சாலை 927ஈ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# மேலூர், கள்ளக்குறிச்சி

**மேலூர்** (*Melur, Kallakurichi*) என்பது இந்தியாவின் தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் உள்ள ஒரு கிராமம் ஆகும். இந்தக் கிராமத்தில் கார்ப்பரேசன் வங்கி, ஆரம்ப சுகாதார நிலையம் (சுற்று 20க்கும் மேற்பட்ட கிராமங்கள் உள்ளன), கூட்டுறவு வங்கி, தொடக்கப்பள்ளி உள்ளது. அருகிலுள்ள நகரம் கள்ளக்குறிச்சியும் சேலமும் ஆகும். 2011 மக்கள்தொகை கணக்கெடுப்பின்படி மேலூரில் மொத்தம் 1,874 மக்கள் இருந்தனர்.
# ஆனந்த் அமிர்தராஜ்

**ஆனந்த் அமிர்தராஜ்** (Anand Amritraj பிறப்பு 20 மார்ச் 1951) ஓர் இந்திய மேனாள் டென்னிசு வீரரும் தொழிலதிபரும் ஆவார். இவரது சகோதரர் விஜய் அமிர்தராஜுடன் இணைந்து 1974 ஆம் ஆண்டு தென்னாப்பிரிக்காவிற்கு எதிரான டேவிஸ் கோப்பை இறுதிப் போட்டியில் இந்தியாவை வழிநடத்தினார், 1987 இல் சுவீடனுக்கு எதிராக டேவிஸ் கோப்பையின் இறுதிப் போட்டியை எட்டிய விஜய் அமிர்தராஜ் தலைமையிலான இந்திய அணியின் ஒரு பகுதியாக இருந்தார்.
# ஆனந்த் அமிர்தராஜ்

## தொழில் வாழ்க்கை

ஆனந்த் அமிர்தராஜ், இவரது தம்பிகள், விஜய், அசோக் ஆகியோருடன் *சர்வதேச டாப் பிளைட்* போட்டிகளில் கலந்துகொண்டார். 1976 ஆம் ஆண்டு விம்பிள்டன் ஆடவர் இரட்டையர் பிரிவில் ஆனந்த் மற்றும் விஜய் ஜோடி அரையிறுதியில் விளையாடினர். 1974 டேவிஸ் கோப்பைக்கான இந்திய அணியில் ஆனந்த் இடம் பெற்றிருந்தார். அந்தத் தொடரில் இந்திய அணி இறுதிப் போட்டிக்கு முன்னேறியது. ஆனால், தென்னாப்பிரிக்காவின் நிறவெறிக் கொள்கைகளை எதிர்த்து இந்திய அரசாங்கம் போட்டியைப் புறக்கணிக்க முடிவு செய்ததால் தோல்வியடந்தது. 1987 இல் சுவீடனுக்கு எதிராக இறுதிப் போட்டிக்குத் தகுதி பெற்றது.  
இவரது மகன் இசுடீபன் அம்ரித்ராஜ் ஓர் அமெரிக்க முன்னாள் தொழில்முறை டென்னிசு வீரர் ஆவார், அவர் இந்தியாவைப் பிரதிநிதித்துவப்படுத்தினார்.  
டான் போஸ்கோவில் பள்ளிப்படிப்பை முடித்த இவர், சென்னை லயோலா கல்லூரியில் பட்டம் பெற்றார்.  
இவரது மருமகள் அலிசன் ரிஸ்கே-அமிர்தராஜ் WTA டூரில் டாப்-50 வீராங்கனையாகவும் உள்ளார்.
# இலட்சுமிதர விஜயதுங்கதேவி

**இலட்சுமிதர விஜயதுங்கதேவி** (ஆங்கிலம்: *Laksmidhara Wijayottunggadewi* இந்தோனேசியம்: *Śri Maharaja Śri Sakalendu Kirana Isana Gunadharma Laksmidhara Wijayotthunggadewi*) என்பவர் பாலி இராச்சியத்தின் வர்மதேவ மரபு வழி அரசி ஆவார். மேலும் இவர் பாலி இராச்சியத்தின் 14-ஆவது அரசியாகவும் ஆட்சி செய்தார்.  
இலட்சுமிதர விஜயதுங்கதேவியின் ஆட்சிக்காலம் கிபி 1088-1101 இவர் 1088-இல் மகாராஜா வளபிரபுவிற்குப் பிறகு பதவியேற்றார். இவருடைய நீண்ட பெயர், முந்தைய ஆட்சியாளர்களுடன் அவரின் அரச உறவு முறைத் தொடர்புகளையும்; தெய்வீகத் தன்மையில் அவரின் தொடர்புகளையும் விவரிக்கும் வகையில் அமைந்து இருக்கலாம் என்று கருதப்படுகிறது.
# இலட்சுமிதர விஜயதுங்கதேவி

## பொது

1010, 1020, 1023-ஆம் ஆண்டு என பொறிக்கப்பட்ட பாலினிய கல்வெட்டுகள், இலட்சுமிதர விஜயதுங்கதேவியின் ஆட்சியை விவரிக்கின்றன. அவற்றில் வர்மதேவ வம்சம் என்பது சகலேந்துகிராண வம்சம் *(Sakalendukirana Dynasty)* என்று மாற்றம் பெற்றதாக விவரிக்கப்பட்டுள்ளது.  
*செரி மகாராஜா சகலேந்துகிராண இலட்சுமிதர விஜயதுங்கதேவி* என்ற தலைப்பில் இலட்சுமிதர விஜயதுங்கதேவி பற்றி நான்சி குயின் காலின்ஸ் *(Nancy Quinn Collins)* என்பவர் எழுதிய ஒரு கவிதை, "பெமினிஸ்ட் போயம்ஸ்" என்ற நூலில் 2016-ஆம் ஆண்டில் வெளியிடப்பட்டது.
# பெருகமணி

**பெருகமணி** என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
# பெருகமணி

## அமைவிடம்

கடல் மட்டத்திலிருந்து சுமார் 104.67 மீ. உயரத்தில், என்ற புவியியல் ஆள்கூறுகள் கொண்டு பெருகமணி அமையப் பெற்றுள்ளது.
# பெருகமணி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பெருகமணி ஊரின் மொத்த மக்கள்தொகை 3,748 பேர் ஆகும். இதில் 2,081 பேர் ஆண்கள் மற்றும் 1,667 பேர் பெண்கள் ஆவர்.
# பெருகமணி

## சமயம்

### இந்துக் கோயில்கள்

அகத்தீசுவரர் கோயில் என்ற சிவன் கோயில், அய்யனார் கோயில் என்ற கிராமக் கோயில், நித்தியகாளியம்மன் கோயில் என்ற அம்மன் கோயில் மற்றும் அரசமரத்து விநாயகர் கோயில் என்ற பிள்ளையார் கோயில் ஆகிய இந்துக் கோயில்கள் பெருகமணி பகுதியில் அமைந்துள்ளன. இக்கோயில்களானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# பெருகமணி

## அரசியல்

பெருகமணி பகுதியானது, திருவரங்கம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.
# மலைப்பகுதி பாதுகாப்பு ஆணையம் (தமிழ்நாடு)

**மலைப்பகுதிகள் பாதுகாப்பு ஆணையம்** (*Hill Area Conservation Authority* (சுருக்கமாக:**HACA**), தமிழ்நாடு அரசின் *திட்டமிடல் மற்றும் வளர்ச்சித் துறை* 02 ஏப்ரல் 1990 அன்று வெளியிட்ட அரசாணை எண் 44ன் கீழ் நிறுவப்பட்டது. இந்த ஆணையம் தமிழ்நாட்டின் மலைப்பகுதிகளில் உள்ள 43 வருவாய் வட்டங்களில் அனுமதியின்றி கட்டுமானங்களை எழுப்புவதை தடை செய்வதுடன், மலைப்பகுதிகளில் சுற்றுச் சூழலை காத்திடவும், காட்டுயிர்களையும் பேணவும், யானை-மனித மோதல்களைத் தடுக்கவும் நோக்கமாகக் கொண்டுள்ளது.பழைய தாலுகாக்களைப் பிரித்து புதிய வருவாய் வட்டங்களை நிறுவப்பட்டதால் தற்போது 55 வருவாய் வட்டங்கள் ஆணையத்தின் கட்டுபாட்டில் வந்துள்ளது.
# மலைப்பகுதி பாதுகாப்பு ஆணையம் (தமிழ்நாடு)

## ஆணையத்தின் கண்காணிப்பில் வரும் 44 தாலுகாக்கள்

1. உதகமண்டலம் வட்டம்
1. குன்னூர் வட்டம்
1. கோத்தகிரி வட்டம்
1. கூடலூர் வட்டம்
1. மேட்டுப்பாளையம் வட்டம்
1. கோயம்புத்தூர் வடக்கு வட்டம்
1. கோயம்புத்தூர் தெற்கு வட்டம்
1. பொள்ளாச்சி வட்டம் -
1. ஆனைமலை வட்டம்
1. வால்பாறை வட்டம்
1. உடுமலைப்பேட்டை வட்டம்
1. திண்டுக்கல் வட்டம்
1. பழனி வட்டம்
1. கொடைக்கானல் வட்டம்
1. பெரியகுளம் வட்டம்
1. ஆண்டிப்பட்டி வட்டம்
1. பேரையூர் வட்டம்
1. உத்தமபாளையம் வட்டம் - போடிநாயக்கனூர் வட்டம்
1. செங்கோட்டை வட்டம்
1. தென்காசி வட்டம்
1. அம்பாசமுத்திரம் வட்டம்
1. நாங்குநேரி வட்டம்
1. சங்கரன்கோயில் வட்டம்
1. சிவகிரி வட்டம்
1. கல்குளம் வட்டம்
1. விளவங்கோடு வட்டம்
1. அகத்தீஸ்வரம் வட்டம்
1. தோவாளை வட்டம்
1. வத்திராயிருப்பு வட்டம்
1. இராஜபாளையம் வட்டம்
1. சாத்தூர் வட்டம்
1. வேலூர் வட்டம்
1. போளூர் வட்டம்
1. திருப்பத்தூர் வட்டம்
1. செங்கம் வட்டம் - சமுனாமரத்தூர் வட்டம்
1. ஏற்காடு வட்டம்
1. ஆத்தூர் வட்டம்
1. நாமக்கல் வட்டம்
1. இராசிபுரம் வட்டம்
1. சேலம் வட்டம்
1. கள்ளக்குறிச்சி வட்டம்
1. சத்தியமங்கலம் வட்டம்
1. பவானி வட்டம் - அந்தியூர் வட்டம்
1. துறையூர் வட்டம்
# மலைப்பகுதி பாதுகாப்பு ஆணையம் (தமிழ்நாடு)

## ஆணையத் தலைவர், செயலாளர் & உறுப்பினர்கள்

இந்த ஆணையத்தின் தலைவர், செயலாளர் மற்றும் உறுப்பினர்களாக கீழ்கண்ட துறை அலுவலர்கள் உள்ளனர்.  
- தலைவர் - மூத்த இந்திய ஆட்சிப் பணி அதிகாரி
- செயலாளர் - மூத்த இந்திய ஆட்சிப் பணி அதிகாரி
- பதவி வழி உறுப்பினர்கள் - கீழ்கண்ட துறைகளின் செயலாளர்கள்
1. திட்டமிடல் & வளர்ச்சித் துறை
1. நிதித்துறை
1. சுற்றுச் சூழல் & வனத்துறை
1. வேளாண்மைத் துறை
1. கால்நடைபராமரிப்புத் துறை
1. பொதுப்பணித்துறை
1. தகவல் & சுற்றுலாத்துறை
1. வீட்டு வசதி & நகர்புற வளர்ச்சித் துறை
1. ஊரக வளர்ச்சித் துறை
1. தொழில் துறை
1. உள்ளாட்சி நிர்வாகம் & குடிநீர் துறை
1. தலைவர், தமிழ்நாடு குடிநீர் விநியோகம் & கழிவு நீர் வடிகால் வாரியம்
1. இயக்குநர், நகர்புற மற்றும் கிராமப்புற திட்டமிடல் இயக்குநரகம்
1. இயக்குநர், தோட்டக்கலை
1. மாவட்ட ஆட்சியர் - நீலகிரி மாவட்டம்
1. பிரின்சிபல் தலைமை வனப்பாதுகாவலர்
# மலைப்பகுதி பாதுகாப்பு ஆணையம் (தமிழ்நாடு)

## ஆணையத் தலைவர், செயலாளர் & உறுப்பினர்கள்

### ஆணையத்தின் ஆலோசனைக் குழு உறுப்பினர்கள்

1. தலைமைப் பொறியாளர் - மண் பாதுகாப்பு
1. தலைமைப் பொறியாளர் - நெடுஞ்சாலைகள்
1. தலைமைப் பொறியாள்ர் - பொதுப்பணித்துறை
1. தலைமைப் பொறியாளர் - நீர் ஆதாரத் துறை
1. இயக்குநர்- ஊரக வளர்ச்சித் துறை
1. இயக்குநர்- கால்நடை வளர்ப்புத் துறை
1. இயக்குநர் - சுரங்கம் & புவியியல் துறை
1. சட்டமன்ற உறுப்பினர் - அரசால் நியமிக்கப்படும் நீலகிரி மாவட்டத்தின் ஏதேனும் ஒரு சட்டமன்ற உறுப்பினர்.
1. சட்டமன்ற உறுப்பினர் - அரசால் நியமிக்கப்படும் (நீலகிரி மாவட்டம் தவிர) ஏதேனும் ஒரு மலைப்பகுதியின் சட்டமன்ற உறுப்பினர்.
1. நீலகிரி மாவட்டத்தின் ஏதேனும் ஒரு ஊராட்சி ஒன்றியத் தலைவர்
1. கொடைக்கானல் ஊராட்சி ஒன்றியத் தலைவர்
1. 4 அரசு சார்பற்ற சுற்றுசூழல் ஆர்வலர்கள் (தமிழக அரசால் நியமிக்கப்படுபவர்)
1. சுற்றுச்சூழலில் ஆர்வமுள்ள தன்னார்வ அமைப்புகள்
1. சிறப்பு அழைப்ப்பாளர்கள் - தொடர்புடைய மலைப்பகுதியின் மாவட்ட ஆட்சித் தலைவர்கள்  
இந்த ஆணையக் குழு மூன்று ஆண்டுக்கு ஒரு முறை கூடி, வனப்பகுதிகளைப் பற்றிய அறிக்கை தயாரிக்க வேண்டும். சுற்றுசூழலை பாதிக்காத வண்ணம் மலைப்பகுதிகளை கண்காணிக்க வேண்டும். குறிப்பிட்ட மலைப்பகுதிகளில் 300 சதுர அடிக்கு மேல் கட்டுமானங்கள் எழுப்பினால் அதற்கு ஆணையத்தின் தடையில்லா சான்றிதழ் பெற வேண்டும்.
# மலைப்பகுதி பாதுகாப்பு ஆணையம் (தமிழ்நாடு)

## பின்னணி

1990களில் மலைகளில் மற்றும் மலையடிவாரப் பகுதிகளில் இயற்கை வளம் மற்றும் கனிம வளங்களைப் பாதுகாக்கும் நோக்கில் தமிழ்நாடு அரசால் இந்த ஆணையம் அமைக்கப்பட்டது.
தமிழ்நாட்டின் நீலகிரி மாவட்டம், கோயம்புத்தூர் மாவட்டம், திண்டுக்கல் மாவட்டம், தேனி மாவட்டம், சேலம் மாவட்டம் போன்ற பல மாவட்டங்களின் மலைப்பகுதிகளிலும், மலையடிவாரங்களில் குறைந்த விலைக்கு நிலங்கள் வாங்கி கல்லூரிகள், பள்ளிகள், தொழிற்சாலைகள் போன்ற கட்டுமானங்களை கிராம ஊராட்சிகளின் அனுமதியுடன் மேற்கொள்ளப்படுகிறது.
இதனால் மலையை ஒட்டிய பல ஏக்கர் காடுகள் காணாமல் போனது.  
மலைப்பகுதிகளிலும், மலையடிவாரங்களிலும் கட்டப்படும் கட்டுமானங்களுக்கு இனி மலைப்பகுதி பாதுகாப்பு ஆணையத்தின் தொழில்நுட்ப ஒப்புதல் பெற்ற பின்னரே உள்ளாட்சி மற்றும் ஊரக உள்ளாட்சி அமைப்புகள் கட்டுமான வரைபடத்திற்கு ஒப்புதல் தரவேண்டும் என ஆணையம் அறிவித்துள்ளது.
# மலைப்பகுதி பாதுகாப்பு ஆணையம் (தமிழ்நாடு)

## வீட்டு மனைகளை ஒழுங்கு படுத்தும் ஆணை

மலையடிவாரப் பகுதிகளில் நகராட்சி அல்லது ஊராட்சி ஒன்றியத்தின் திட்டமிடல் அமைப்பிடமிருந்து அனுமதி பெறாமல் உள்ள மனைகளை வரன்முறைப்படுத்த தமிழ்நாடு அரசு 30 மார்ச் 2020 அன்று அரசானை வெளியிட்டது.அதன்படி காப்புக் காடு அல்லது மரங்கள் அடர்ந்த பகுதிகளிலிருந்து 500 மீட்டருக்கு அப்பால், உள்ளாட்சி மற்றும் ஊரக உள்ளாட்சி அமைப்புகளிடமிருந்து அங்கீகாரம் பெறாத மனைகளை, 20 சூன் 2016 அன்று அதற்கு முன்னர் பத்திரப் பதிவு மூலம் வாங்கியவர்கள் மற்றும் பகுதி விற்கப்படாத வீட்டடி மனைகளுக்கு உள்ளாட்சி அல்லது ஊரக வளர்ச்சி அமைப்புகளிடம் உரிய கட்டணம் செலுத்தி வீட்டு மனைகளுக்கு ஒப்புதல் பெறலாம்
- உள்ளாட்சி மற்று ஊரக வளர்ச்சி அமைப்புகளிடம் மனை ஒப்புதல் பெறுவதற்கு முன்னர் கீழ்கண்ட அலுவலர்களிடம் **தடையில்லாச் சான்றிதழ்** பெற வேண்டும்.
1. 5 ஏக்கருக்கு கீழ் உள்ள மனைகள் எனில் மாவட்ட வன அதிகாரி - 5 ஏக்கர் அல்லது அதற்கும் மேற்பட்ட பரப்பளவில் போடப்பட்ட மனைகளுக்கு முதன்மை தலைமை வனப் பாதுகாப்பு அதிகாரி
1. செயற் பொறியாளர், வேளாண்மை பொறியல் துறை
1. உதவி இயக்குநர் / துணை இயக்குநர் - புவியியல் மற்றும் சுரங்கத் துறை
1. வருவாய்த் துறை கோட்டாட்சியர்  
- கீழ்கண்ட மனைகளுக்கு என்றுமே ஒப்புதல் கிடையாது.
1. .விற்பனை ஒப்பந்தங்கள் மற்றும் அதிகாரப் பத்திரங்கள் (Power of Attorny) மூலம் விற்பனை செய்த வீட்டு மனைகள்
1. நீர் நிலைகளில் உள்ள மனைகள்
1. அரசுப் புறம்போக்கு நிலத்தில் உள்ள மனைகள்
1. யானை வழித்தடங்களை மறித்து போடப்பட்ட மனைகள்
1. பூங்கா போன்ற பொதுப்பயன்பாட்டிற்கு விடப்பட்ட நிலங்களில் போடப்பட்ட மனைகள்
# விக்கிப்பீடியா:தொடர்-தொகுப்பு 2024/செயல்திறன்/கட்டுரைகளில் மேற்கோள்கள் சேர்த்தல்/Balajijagadesh

1. அயனியாக்கும் திறன்
1. அலீசியா ஸ்மித்
1. ஆர்ட்டெமிசு
1. இந்தியத் தொழிற்சாலைகள் சட்டம் 1948
1. இந்தியத் தொலைக்காட்சி சேவைகள்
1. இழைபாக்டீரியா
1. இளங் கீரந்தையார்
1. இளங்கண்டீரக்கோ
1. இளங்குமணன்
1. இளந்திரையன் (புலவர்)
1. ஈறுகெட்ட எதிர்மறைப் பெயரெச்சம்
1. இப்னு ஜுஸய்
1. ஏகே-47
1. பித்தளை
1. பரோக் கட்டிடக்கலை
1. சிறுபஞ்சமூலம்
1. எட்வர்ட் டெல்லர்
1. யாகூ! மெசஞ்சர்
1. புருண்டி
1. ஏர்னெஸ்ட் ஹெமிங்வே
1. ஜெமினி (2002 திரைப்படம்)
1. வில்லியம் ஹென்றி ஹாரிசன்
1. இடையன் நெடுங்கீரனார்
1. இடையன் சேந்தன் கொற்றனார்
1. பில் கிளின்டன்
1. இரண்டாம் அக்கபோதி
1. ஜான் லாக்
1. பெனிசிலின்
1. ஆஸ்கர் ராபர்ட்சன்
1. எர்மன் கோரிங்
1. இளம்பூதனார்
1. இளம்போதியார்
1. இளவெயினனார்
1. இறையனார்
1. உகாய்க்குடி கிழார்
1. இளவேட்டனார்
1. ஐயூர் மூலங்கீரனார்
1. இருங்கோன் ஒல்லையாயன் செங்கண்ணனார்
1. ஓரம்போகியார்
1. ஹாலிவுட்
1. அத்துவிதக் கலிவெண்பா
1. நீராவிப் பொறி
1. யாகூ! நிலப்படம்
1. பிபனாச்சி எண்கள்
1. சேவல்
1. காங்கர்ட் (நியூ ஹாம்சயர்)
1. அத்லோன்
1. ஈவேரா பெரியார் சாலை
1. ஐடியோ
1. யாங் சூ
1. ஜான் டி. ராக்பெல்லர்
1. மேரி ஜான்சன்
1. காண்டவப்பிரஸ்தம்
1. உபதேச காண்டம்
1. எக்சு கதிர் படிகவியல்
1. ஏஜ் ஆஃப் எம்பயர்ஸ்
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
1. [[]]
# விக்கிப்பீடியா:தொடர்-தொகுப்பு 2024/செயல்திறன்/கட்டுரைகளில் மேற்கோள்கள் சேர்த்தல்/கி.மூர்த்தி

## மேற்கோள்கள் சேர்க்கப்பட்டவை

1. 1883 கொட்டாஞ்சேனைக் கலவரம்
1. 2-பைரிடோன்
1. அன்புள்ள அத்தான் (திரைப்படம்)
1. அன்வர்திகான்பேட்டை
1. ஆக்கூர்
1. ஆடுகள் நனைகின்றன
1. ஆனையிறவு சமர், 2009
1. மார்ட்டின் வால்ட்சீமுல்லர்
1. ஆண்டிபாளையம்
1. ஈமியர் ஏரி
1. உடல இனப்பெருக்கம்
1. புலியூர்க்குறிச்சி
1. கடல் புறா (புதினம்)
1. 1559 இல் இந்தியா
1. ஆலாபனை (நூல்)
1. இலங்கை நாடாளுமன்றக் கட்டடம்
1. கே. சி. பழனிசாமி
1. கஞ்சனூர்
1. தாராநல்லூர்
1. நானு ஓயா
1. கணையாழி (இதழ்)
1. அசேலன்
1. இயேசு காவியம்
1. அனிதா கு. கிருஷ்ணமூர்த்தி
1. ஆர். சாமுவேல் செல்வராஜ்
1. இரா. அறவேந்தன்
1. இரா. இரவி
1. இரண்டாம் முத்துவீரப்ப நாயக்கர்
1. இரா. சத்திக்கண்ணன்
1. அய்யம்பாளையம் பெரியமுத்தாலம்மன் கோயில்
1. ஈழமணி (பத்திரிகை)
1. உப்புக்கோட்டை
1. இயேசுநாதர் சரிதை (நூல்)
1. அனுவாவி முருகன் கோவில்
1. ஆதனூர்
1. ஆசிய நெடுஞ்சாலை 83
1. ஊத்தங்கரை ஆஞ்சனேயர் திருக்கோயில்
1. அல்லிநகரம் வீரப்ப அய்யனார் கோயில், தேனி
1. எர்ணாகுளம் சந்திப்பு தொடருந்து நிலையம்
1. சாமுராய் (திரைப்படம்)
1. நாகூர்
1. சீயப்பாறை அருவி
1. ஏகாட்டூர் (செங்கல்பட்டு மாவட்டம்)
1. சஞ்சாரம் (திரைப்படம்)
1. ஜாஃபர்கான் பேட்டை
1. கடம்பூர் ஆர். ஜனார்த்தனன்
1. அரசினர் பொறியியற் கல்லூரி, பர்கூர்
1. முகவை
1. பட்டிமன்றம்
1. பண்ணைவிளை
1. தோப்புத்துறை
1. தஞ்சை நால்வர்
1. வேளச்சேரி ஏரி
1. யவன ராணி (புதினம்)
1. ஜெகன்மூர்த்தி
1. எலந்தங்குழி
1. திருமங்கலம், சென்னை
1. வன்னியப்பர் கோவில்
# விக்கிப்பீடியா:Statistics/weekly/19-Jan-2025
| 218 | 117.246.173.149 | 0 | 1 | 0 | 0 | 0 | 0 | 0 | 1 | 34 |  |
| 219 | 103.98.63.235 | 0 | 1 | 0 | 0 | 0 | 0 | 0 | 1 | 241 |  |
| 220 | FlyJet777 | 0 | 1 | 0 | 0 | 0 | 0 | 0 | 1 | 0 |  |
| 221 | Neechalkaran | 0 | 1 | 0 | 0 | 0 | 0 | 0 | 1 | 1931 |  |
| 222 | 175.157.54.252 | 0 | 1 | 0 | 0 | 0 | 0 | 0 | 1 | 0 |  |
| 223 | Divya Dharshini2006 | 0 | 0 | 0 | 0 | 0 | 0 | 1 | 1 | 0 |  |
| 224 | 2401:4900:1CD0:3599:C065:F2B:F27B:1CA5 | 0 | 1 | 0 | 0 | 0 | 0 | 0 | 1 | 301 |  |
| 225 | 2409:408D:5EB0:CB88:78AF:DFE9:D78B:DA3 | 0 | 1 | 0 | 0 | 0 | 0 | 0 | 1 | 190 |  |
| 226 | Alexandre056 | 0 | 1 | 0 | 0 | 0 | 0 | 0 | 1 | 69 |  |
| 227 | 42.104.208.87 | 0 | 1 | 0 | 0 | 0 | 0 | 0 | 1 | 0 |  |
| 228 | Monishadev2007 | 0 | 0 | 0 | 0 | 0 | 0 | 1 | 1 | 0 |  |
| 229 | DesiBoy101 | 0 | 1 | 0 | 0 | 0 | 0 | 0 | 1 | 36 |  |
| 230 | 2401:4900:687C:B017:15EF:1C1:1396:982 | 0 | 1 | 0 | 0 | 0 | 0 | 0 | 1 | 0 |  |
| 231 | 2401:4900:4D48:6C86:0:0:C2D:B5C0 | 0 | 0 | 0 | 0 | 0 | 0 | 1 | 1 | 0 |  |
| 232 | Basskaran2003 | 0 | 0 | 0 | 0 | 0 | 0 | 1 | 1 | 0 |  |
| 233 | 2401:4900:6057:37FF:6242:5671:9E84:DBB2 | 0 | 1 | 0 | 0 | 0 | 0 | 0 | 1 | 0 |  |
| 234 | 157.49.246.190 | 0 | 0 | 0 | 0 | 0 | 0 | 1 | 1 | 0 |  |
| 235 | 2401:4900:338E:758C:1:0:56D2:87AE | 0 | 1 | 0 | 0 | 0 | 0 | 0 | 1 | 35 |  |
| 236 | Sivaponarasan | 0 | 1 | 0 | 0 | 0 | 0 | 0 | 1 | 150 |  |
| 237 | Divya Dharshini2025 | 0 | 0 | 0 | 0 | 0 | 0 | 1 | 1 | 0 | } |
# மலம்புழா

**மலம்புழா** (*Malampuzha*) என்பது இந்தியாவின் கேரளத்தின் பாலக்காடு மாவட்டத்தில் உள்ள ஓர் ஊர் ஆகும். இது மலம்புழா அணையிலிருந்து சுமார் 3.5 கி.மீ. (2.2 மைல்) தொலைவிலும், பாலக்காடு நகரத்திலிருந்து 14கி.மீ. (8.7மை) தொலைவிலும் அமைந்துள்ளது.
# மலம்புழா

## போக்குவரத்து

- அருகிலுள்ள தொடருந்து நிலையம்: பாலக்காடு சந்திப்பு - 15&nbsp;கி.மீ
- அருகிலுள்ள வானூர்தி நிலையம்: கோயம்புத்தூர் பன்னாட்டு வானூர்தி நிலையம் - 55&nbsp;கி.மீ
# மலம்புழா

## மலம்புழா அணையும் பூங்காவும்

மலம்புழா அணையும் பூங்காவும் பாலக்காடு நகரத்திலிருந்து 8 கி.மீ. தொலைவில் அமைந்துள்ளது. இது 1955 இல் கட்டப்பட்டது. பூங்கா 2012 இல் புதுப்பிக்கபட்டது. இங்கு தொங்கு பாலம், கேபிள் கார் சவாரி, கற்பனை பூங்கா, ஒரு ஜப்பானிய தோட்டம் உட்பட பல தோட்டங்கள் உள்ளன. கேரள பழமைவாத சமூகத்தால் நிர்வாணச் சிலைக் கட்டமைப்பு அங்கீகரிக்கப்படவில்லை என்றாலும், கேனாய் குஞ்ஞிசிராமனின் யட்சினி சிலை புகழ் பெற்றது. அணையை பேருந்து மூலம் அடையலாம், கடைசி பேருந்து இரவு 8.00 மணிக்கு ஊருக்கு திரும்பும். அருகிலுள்ள தொடருந்து நிலையம் பாலக்காடு சந்திப்பு ஆகும், இது ஒலவக்கோடு என்று அழைக்கப்படுகிறது.
# மலம்புழா

## முக்கியமான அடையாளங்கள்

- சாய் நர்சிங் மருத்துவமனை
- அகத்தேதர இரயில்வே கேட்
- ஷப்ரி ஆசிரமம்
- என்எஸ்எஸ் பொறியியல் கல்லூரி
- கிறிஸ்தவ சகோதரர்கள் தேவாலயம்
- அரசு ஐடிஐ மலம்புழா
- எஸ்ஐ-எம்ஈடி செவிலியர் கல்லூரி
- ஆஷ்ரம் பழங்குடியினர் பள்ளி
- மதுரை வீரன் கோயில்
- தேசிய மீன் விதை பண்ணை
- மலம்புழா அணையும் பூங்காக்களும்
# மலம்புழா

## புறநகர் பகுதிகளும் கிராமங்களும்

- ஆலம்கோடு (7C), நீலிக்காடு, இரயில் நகர், ஆண்டி மடம் மற்றும் சினேகா நகர்
- நடக்கவு, கல்லேக்குளங்கரா, தேவி நகர் மற்றும் சித்ரா சந்திப்பு
- சிவ நகர், சாஸ்தா நகர், மந்தக்காடு மற்றும் என்.பி.எம்.நகர்
- கிருபா சதன் நகர் மற்றும் ஸ்ரீ கிருஷ்ணா நகர்
# மலம்புழா

## அரசியல்

இந்த ஊர் மலம்புழா சட்டமன்றத் தொகுதி மற்றும் பாலக்காடு மக்களவைத் தொகுதியின் ஆகியவற்றுக்ககு உட்பட்டது.
# மலம்புழா

## கல்வி

- அரசு தொழிற்பயிற்சிப் பள்ளி, மலம்புழா
- ஜவஹர் நவோதயா வித்யாலயா, பாலக்காடு
# தேசிய நெடுஞ்சாலை 927அ (இந்தியா)

**தேசிய நெடுஞ்சாலை 927அ** (*National Highway 927A (India)*), பொதுவாக **தே. நெ. 927அ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 927அ இந்தியாவில் இராசத்தான், மத்தியப் பிரதேசம் மாநிலங்களைக் கடந்து செல்கிறது.
# தேசிய நெடுஞ்சாலை 927அ (இந்தியா)

## வழித்தடம்

சுவரூப்கஞ்ச், கோட்ரா, கெர்வாரா, துங்கர்பூர், சாக்வாரா, பார்தாபூர், பான்ஸ்வாரா, ரத்லம்.
# தேசிய நெடுஞ்சாலை 927அ (இந்தியா)

## சந்திப்புகள்

: சுவரூப்கஞ்ச் அருகில் முனையம்
: கோட்ரா அருகில்
: கெர்வாரா அருகில்
: பான்ஸ்வாரா அருகில்
: இரத்லம் அருகில் முனையம்
# தேசிய நெடுஞ்சாலை 927அ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# கன்னியாகுமரி மட்டி வாழைப்பழம்

**கன்னியாகுமரி மட்டி வாழைப்பழம்** (*Kanyakumari Matti Banana*) என்பது இந்தியாவின் தமிழ்நாட்டில் விளையும் வாழை வகையாகும். கன்னியாகுமரி மாவட்டத்தில் அகத்தீஸ்வரம், தோவாளை, திருவட்டாறு வட்டங்களில் பரவலாகப் பயிரிடப்படும் பயிராகும். கன்னியாகுமரி மட்டி வாழை ஓர் பாரம்பரிய உணவுப் பொருளாகும். இது மருத்துவ குணம் கொண்டது. இதன் மணம், இனிப்பு, அமிலச் சுவை, தூள் தன்மை ஆகியவற்றால் தனித்தன்மை வாய்ந்ததாக வகைப்படுத்தப்படுகிறது. இது தென் திருவிதாங்கூர் (பிரிக்கப்படாத தமிழ்நாடு, கேரளம்) மலைகளில் மட்டுமே வளரும் ஒரு அரிய வகை வாழையாகும். இது செம்மட்டி (சிவப்பு நிறம்), தேன் மட்டி, மலை மட்டி என மூன்று வகைகளைக் கொண்டுள்ளது. இதன் இந்திய புவிசார் குறியீடு குறிச்சொல்லின் கீழ், "கன்னியாகுமரி மட்டி வாழை" என்று குறிப்பிடப்படுகிறது.
# கன்னியாகுமரி மட்டி வாழைப்பழம்

## பெயர்

கன்னியாகுமரி மட்டி வாழை (மட்டி பழம்) என்பது கன்னியாகுமரி மாவட்டத்தில் ஒரு விலைமதிப்பற்ற பயிராகும்.
# கன்னியாகுமரி மட்டி வாழைப்பழம்

## விளக்கம்

கன்னியாகுமரி மட்டி வாழைப்பழம் 2.5-3 செ.மீ. நீளமுடையது. இதன் உச்சி முதலையின் வாயைப் போன்றது. எனவே இதற்கு "முதலை விரல் வாழைப்பழம்" என்ற புனைபெயரும் உள்ளது. நீளமாகவும், நேராகவும், சமமாகவும் வளரும் வழக்கமான வாழைப்பழக் குலைகளைப் போலல்லாமல், மட்டி வாழை சீப்பு ஒரு தனித்தன்மை வாய்ந்த தோற்றத்தைக் கொண்டுள்ளன. மட்டி வாழைப்பழத்தில் குறைந்த அளவே சர்க்கரைச் சத்து உள்ளது. எனவே இது மற்ற வாழைப்பழங்களைப் போல், சளி பிரச்சனைகளை ஏற்படுத்தாது. எனவே இது குழந்தைகளுக்கு ஏற்றது. வாழைப்பூ கிட்டத்தட்ட தரைக்கு இணையாக, 95° கோணத்தில் மரத்தில் தொங்கும் தன்மையுடையது. மட்டி வாழை *சிகடோகா* நோய்க்கு வலுவான எதிர்ப்பைக் கொண்டுள்ளன.
# கன்னியாகுமரி மட்டி வாழைப்பழம்

## புவிசார் குறியீடு

கன்னியாகுமரி மட்டி வாழைக்கு 31 சூலை 2023 அன்று இந்திய அரசினால் இந்திய புவிசார் குறியீடு வழங்கப்பட்டது. இது 28 ஏப்ரல் 2030 வரை செல்லுபடியாகும்.  
வீயனூரைச் சேர்ந்த கன்னியாகுமரி வாழை, தோட்டப்பயிர் விவசாயிகள் உற்பத்தியாளர் நிறுவனம், கன்னியாகுமரி மட்டி வாழையின் புவிசார் குறியீடு பதிவினை முன்மொழிந்தது. ஏப்ரல் 2021-இல் விண்ணப்பத்தைத் தாக்கல் செய்த பிறகு, வாழைப்பழத்திற்கு 2023ஆம் ஆண்டில் சென்னை புவிசார் குறியீடு பதிவேட்டில் பதிவுசெய்யப்பட்டது. இது இப்பகுதியில் விளையும் வாழைப்பழங்களுக்குப் பிரத்தியேகமான "கன்னியாகுமரி மட்டி வாழை" என்ற பெயரைப் பெற்றுத் தந்தது. சிறுமலை மலை வாழைப்பழத்திற்குப் பிறகு தமிழ்நாட்டின் மூன்றாவது வாழை வகையாகவும், புவிசார் குறியீடு பெற்ற தமிழ்நாட்டின் 59வது வகைப் பொருட்களாகவும் இது உள்ளது.  
இதன் மூலம் கன்னியாகுமரி மட்டி வாழைப்பழம், சட்டவிரோத விற்பனை செய்வது, சந்தைப்படுத்துதலிலிருந்து பாதுகாக்கப்படுகிறது. இதற்குச் சட்டப்பூர்வப் பாதுகாப்பையும் தனித்துவமான அடையாளத்தையும் புவிசார் குறியீடு வழங்குகிறது.
# கன்னியாகுமரி மட்டி வாழைப்பழம்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# நந்துர்பார் மிளகாய்

**நந்துர்பார் மிளகாய்** (*Nandurbar Mirchi*) என்பது இந்தியாவின் மகாராட்டிர மாநிலத்தில் விளையும் மிளகாய் வகையாகும். இது முக்கியமாக மகாராட்டிராவின் நந்துர்பார், துளே மாவட்டங்களில் பயிரிடப்படுகிறது.  
"மிளகாய் சொர்க்கம்" என்று பொருத்தமாக அழைக்கப்படும் நந்துர்பார் மாவட்டம், இந்தியாவில் மிளகாய் உற்பத்திக்கான முதன்மை மையமாக உள்ளது. கணிசமான எண்ணிக்கையிலான சிறு, குறி அளவிலான தொழிற்சாலைகள் மிளகாய்த் தூள், மசாலா உற்பத்தியில் ஈடுபட்டுள்ளன.
# நந்துர்பார் மிளகாய்

## பெயர்

மகாராட்டிரவின் வடமேற்கு மூலையில் அமைந்துள்ள நந்துர்பார் மாவட்டத்தில் இதன் பிறப்பிடம் காரணமாக இம்மிளகாய்க்கு இப்பெயரிடப்பட்டது.
# நந்துர்பார் மிளகாய்

## புவிசார் குறியீடு

30 மார்ச் 2024 அன்று இந்திய அரசு புவிசார் குறியீட்டினை நந்துர்பார் மிளகாய் இரகத்திற்கு வழங்கியது. இந்த புவிசார் குறியீடானது 19 அக்டோபர் 2031 வரை செல்லுபடியாகும்.  
நந்தூர்பாரைச் சேர்ந்த டாகடர் கெட்கேவர் சேவா சமிதி நந்துர்பார் மிளகாயின் புவிசார் குறியீடு பதிவை முன்மொழிந்தது. 2021ஆம் ஆண்டு அக்டோபர் மாதம் 20ஆம் நாளன்று விண்ணப்பத்தைத் தாக்கல் செய்த பிறகு, மிளகாய்க்கு 2024ஆம் ஆண்டில் சென்னையில் உள்ள புவியியல் அடையாளப் பதிவேட்டில் புவிசார் குறியீடு பதிவுசெய்யப்பட்டது. இதனால் நந்துர்பார் பகுதியில் விளையும் மிளகாய்க்கு "நந்துர்பார் மிளகாய்" என்று பெயர் வந்தது. இது மகாராட்டிரவிலிருந்து பிவாபூர் மிளகாய்க்குப் பிறகு (2016 இல் கிடைத்தது) 2வது மிளகாய் வகையாகவும், மகாராட்டிரவில் புவிசார் குறியீடு பெற்ற 39ஆவது பொருளாகவும் ஆனது.
# நந்துர்பார் மிளகாய்

## மேலும் பார்க்கவும்

- கோலா மிளகாய்
# கோலா மிளகாய்

**கோலா மிளகாய்** (*Khola chilli*) என்பது இந்திய மாநிலமான கோவாவில் முக்கியமாக வளர்க்கப்படும் ஒரு வகை மிளகாய் ஆகும்.
# கோலா மிளகாய்

## பெயர்

கோவாவின் தெற்கு கோவா மாவட்டத்தில் உள்ள கனகோனாவில் அமைந்துள்ள கோலா கிராமத்தினைப் பிறப்பிடமாகக் கொண்டதால் இம்மிளாய்க்கு கோலா மிளகாய் எனப் பெயரிடப்பட்டது.
# கோலா மிளகாய்

## பெயர்

### உள்ளூர் பெயர்

இது உள்ளூரில் கோலா மிர்சங் என்று அழைக்கப்படுகிறது. கோவா மாநில மொழியான கொங்கணியில் மிர்சங் என்றால் மிளகாய் என்று பொருள்.
# கோலா மிளகாய்

## விளக்கம்

கோலா கிராமத்தின் மலைச்சரிவுகளில் பிரத்தியேகமாக வளர்க்கப்படும் கோலா மிளகாய் இதன் ஈர்ப்பான சிவப்பு நிறம், நீளமான நீண்ட வடிவத்தால் பிற மிளகாய்களிலிருந்து வேறுபடுகிறது. குறிப்பிடத்தக்க வகையில், இது மிதமான அளவிலான காரத்தன்மையைக் கொண்டுள்ளது. இது தனித்துவமான சுவையுடன் மயக்கும் நறுமணத்தைக் கொண்டுள்ளது. குறிப்பிடத்தக்க வகையில், இது மாங்காய் ஊறுகாய், சட்னி, மீன் உணவு போன்ற பல்வேறு இந்தியச் சமையல் பயன்பாடுகளில் பயன்படுத்தப்படுகிறது.  
கோலா மிளகாய் ஓர் உழவர் தாவர வகையாக அதிகாரப்பூர்வமாக அறிவிக்கப்பட்டுள்ளது. இது தாவர வகைகள் மற்றும் விவசாயிகள் உரிமைகள் ஆணைய தாவர வகைகள் பதிவேட்டில் பதிவுசெய்யப்பட்ட கோவாவிலிருந்து இந்தியாவின் முதல் உழவர் தாவர வகையாகும்.
# கோலா மிளகாய்

## புகைப்பட தொகுப்பு

சோலியம், கோலாவைச் சேர்ந்த சுவிதா ஜராவுங்கரின் (கோலா மிளகாய் விவசாயி) பண்ணையில் எடுக்கப்பட்ட புகைப்படங்கள்.
# கோலா மிளகாய்

## புவியியல் குறிப்பு

கோலா மிளகாய்க்கு 28 ஆகத்து 2019 அன்று 5 ஆகத்து 2028 வரை செல்லுபடியாகும் புவிசார் குறியீடானது இந்திய அரசினால்புவிசார் குறியீடுகள் பதிவேட்டில் பதிவுசெய்யப்பட்டு வழங்கப்பட்டது.  
கனகோனாவைச் சேர்ந்த கோலா/கனகோனா மிளகாய் சாகுபடியாளர் குழு சங்கம், கோலா மிளகாயின் புவிசார் குறியீடு பதிவிற்கு முன்மொழிந்தது. ஏப்ரல் 2019-இல் விண்ணப்பத்தைத் தாக்கல் செய்த பிறகு, மிளகாய்க்கு 2019-ஆம் ஆண்டில் சென்னையில் உள்ள புவியியல் அடையாளப் பதிவேட்டில் புவிசார் குறியீடு பதிவுசெய்யப்பட்டு வழங்கப்பட்டது. இதனால் இப்பகுதியில் விளையும் மிளகாய்களுக்கு "கோலா மிளகாய்" என்று பிரத்தியேகமாகப் பெயர் வந்தது. இது கோவாவிலிருந்து முதல் மிளகாய் வகையாகவும், கோவாவிலிருந்து புவிசார் குறியீடு பெற்ற 2ஆவது பொருளாகவும் ஆனது.
# கோலா மிளகாய்

## மேலும் பார்க்கவும்

- நந்துர்பார் மிளகாய்
# திருவாசி, திருச்சிராப்பள்ளி

**திருவாசி** என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
# திருவாசி, திருச்சிராப்பள்ளி

## அமைவிடம்

கடல் மட்டத்திலிருந்து சுமார் 93.62 மீ. உயரத்தில், என்ற புவியியல் ஆள்கூறுகள் கொண்டு திருவாசி அமையப் பெற்றுள்ளது.
# திருவாசி, திருச்சிராப்பள்ளி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், திருவாசி ஊரின் மொத்த மக்கள்தொகை 1,840 பேர் ஆகும். இதில் 917 பேர் ஆண்கள் மற்றும் 923 பேர் பெண்கள் ஆவர்.
# திருவாசி, திருச்சிராப்பள்ளி

## சமயம்

### இந்துக் கோயில்

மாற்றுரைவரதீசுவரர் கோயில் என்ற சிவன் கோயில் ஒன்று திருவாசி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# திருவாசி, திருச்சிராப்பள்ளி

## அரசியல்

திருவாசி பகுதியானது, மண்ணச்சநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பெரம்பலூர் மக்களவைத் தொகுதி சார்ந்தது.
# யட்சினி சிலை

***யட்சினி*** (*Yakshi*) என்பது இந்திய மாநிலமான கேரளத்தின், பாலக்காட்டில் உள்ள மலம்புழா அணையை ஒட்டிய மலம்புழா பூங்காவில் உள்ள ஒரு சிற்பமாகும். கனாயி குஞ்ஞிராமனால் உருவாக்கப்பட்ட இந்த சிற்பத்தின் கட்டுமானம் 1969 இல் நிறைவடைந்தது இது ஒரு நிர்வாண பெண் யட்சினியின் உருவத்தால் தாக்கம்பெற்று உருவாக்கபட்டது. இச்சிலை 30 அடி (9.1 மீ) உயரமுள்ள ஒரு சிற்பமாகும். யட்சி தன் கால்களை விரித்தும், மார்பகங்களை உயர்த்தியும், அரைத் தூக்கத்தில் வானை நோக்கி பார்த்தபடி, தலைமுடியில் விரல்களைக் கோதியபடி உள்ளதாக வடிக்கபட்டுள்ளது. இச்சிற்பம் ஒற்றைச் சிற்பமாக உருவாக்கபட்டுள்ளது. 2019 ஆம் ஆண்டு இந்தச் சிற்பத்தின் 50 வது ஆண்டு விழாவில் குஞ்ஞிராமனை கேரள அரசு கெளரவித்தது.
# யட்சினி சிலை

## விமர்சனம்

சிற்பம் நிர்வாணமானதாக வடிக்கப்பட்டதற்காக சிலரால் விமர்சிக்கப்பட்டது.
# ஏகலைவா விருது

**ஏகலைவா விருது** (*Ekalavya Award*) கருநாடகம், மத்தியப் பிரதேசம், அரியானா உள்ளிட்ட பல மாநில அரசுகளால் வழங்கப்படும் ஒரு விருதாகும். இந்த விருது இராசத்தான் போன்ற சில மாநிலங்களால் விளையாட்டு அல்லது கல்வியில் சிறந்து விளங்கும் உள்ளூர் வீரர்களுக்கு வழங்கப்படுகிறது. இராசத்தான் அரசு கல்வி அளவுகோல்களின் அடிப்படையில் ஏகலைவா விருதுகளை வழங்குகிறது. மேலும், 10 மற்றும் 12 ஆம் வகுப்புகளில் முதலிடம் பெறுபவருக்கு வழங்குகிறது. இந்த விருது 1993 இல் நிறுவப்பட்டது. இருப்பினும், இது ஒவ்வொரு மாநில அரசாங்கத்தாலும் வழங்கப்படுவதில்லை.
# ஏகலைவா விருது

## ஏகலைவா விருது பெற்றவர்கள் பட்டியல்

| நஜிப் அகா | 1994 |  |
| --- | --- | --- |
| உ. சுந்தரி | 1994 (பளுதூக்குதல்) |  |
| ஜோதி எச். எம் | தடகளம் 2010 |  |
| ராபின் உத்தப்பா | 2010 (துடுப்பாட்டம்) |  |
| அமோல்யா கமல் | 2010 |  |
| ஜீவா குமார் எஸ் | 2010 |  |
| பூஜாஸ்ரீ வெங்கடேசா | 2010 |  |
| சுதிர் குமார் சித்ரதுர்கா | 2010 |  |
| கணபதி மனோகரன் | 2014 (குத்துச்சண்டை) |  |
| சோதன் ராய் | 2014 (இயற்கையான உடற்கட்டமைப்பாளர் மற்றும் பல்வேறு சர்வதேச உடற்கட்டமைப்பு போட்டிகளில் இந்தியாவைப் பிரதிநிதித்துவப்படுத்தியவர்.) |  |
| விசால் குமார் | 2014 (காற்பந்தாட்டம்) |  |
| நிஷா ஜோசப் | 2014 (கைப்பந்தாட்டம்) |  |
| ச. கு. உத்தப்பா | 2016 (வளைதடிப் பந்தாட்டம்) |  |
| மளப்பிரபா ஜாதவ் | 2016 (யுடோ) |  |
| சுசுமிதா பவார் | 2016 (சடுகுடு) |  |
| எம். நிரஞ்சன் | 2016 (இணை நீச்சல்) |  |
| மமதா பூஜாரி | 2012 (சடுகுடு) |  |
| கே. எல். ராகுல் | 2020 துடுப்பாட்டம்) |  |
| மாயங் அகர்வால் | 2020 (துடுப்பாட்டம்) |  |
| பி. அரிபிரசாத் | 2022 (கைப்பந்தாட்டம்) | } |
# பிராசைட்டு

**பிராசைட்டு** (*Brassite*) என்பது Mg(AsO<sub>3</sub>OH)·4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய இந்தக் கனிமத்தை முதன்முதலில் தயாரித்த பிரெஞ்சு வேதியியலாளர் ரெச்சேன் பிராசை கௌரவிக்கும் வகையில், 1973 ஆம் ஆண்டில் இதற்கு பிராசைட்டு என்று பெயரிடப்பட்டது. செக் குடியரசின் இயாச்சிமோவ் நகரத்தில் பிராசைட்டு கனிமம் கிடைக்கிறது.என்ற குறியீட்டால் அடையாளப்படுத்துகிறது.
# பிராசைட்டு

## கிடைக்குமிடங்கள்

;செக் குடியரசு:  
இயாச்சிமோவு, ஓரே மலைகள், கார்லோவி வேரி பகுதி, செக் குடியரசு  
;பிரான்சு:
- சல்சைன் சுரங்கம், சல்சைன், மாசு-காபார்டிசு, கார்காசோன், ஆடி, லாங்குடாக்-ரூசில்லன், பிரான்சு
(வில்லனியர் (கசடு பகுதி), சல்சைன், மாசு-கபார்டெசு, கார்காசோன், ஆடி, லாங்குடாக்-ரூசிலன், பிரான்சு  
;செருமனி:
வில்லெம் சுரங்கம், பௌகாசு, இரிச்செல்சுடார்பு மாவட்டம், எசி, செருமனி
ஒரே தம்சு, இரிச்செல்சுடார்பு சிமெல்டர், சுச்சு, இரிச்செல்சுடார்பு மாவட்டம், எசி, செருமனி
# சிடில்லைட்டு

**சிடில்லைட்டு** (*Stilleite*) ZnSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். செலீனைடு வகை கனிமமாக இது வகைப்படுத்தப்படுகிறது. மற்ற செலீனைடு மற்றும் சல்பைடுகளுடன் தொடர்புடைய இலின்னைட்டில் சேர்ந்து நுண்ணிய சாம்பல் படிகங்களாக மட்டுமே இக்கனிமம் கண்டறியப்பட்டுள்ளது. முதன்முதலில் 1956 ஆம் ஆண்டு சைரின் கட்டங்கா மாகாணத்தில் கண்டுபிடிக்கப்பட்டது. செருமன் புவியியலாளர் ஆன்சு சிடில் (1876–1966) நினைவாக கனிமத்திற்கு சிடில்லைட்டு எனப் பெயரிடப்பட்டது.  
பன்னாட்டு கனிமவியல் சங்கம் சிடில்லைட்டு கனிமத்தை Sll என்ற குறியீட்டால் அடையாளப்படுத்துகிறது.  
அர்கெந்தீனாவின் லா ரியோச்சா மாகாணத்தில் உள்ள சாண்டா பிரிச்டா சுரங்கத்திலிருந்தும், செருமனியின் ஆர்சு மலைகளில் உள்ள தில்கெரோட்டு (அபெரோட்டு கிராமம்) மலைகளிலும் கிடைப்பதாகப் பதிவாகியுள்ளது. தொடர்புடைய கனிமங்களில் காங்கோவின் சின்கோலோப்வே பகுதியில் கிடைக்கும் பைரைட்டு, இலினேட்டு, கிளாசுதலைட்டு, செலினியன் வெசைட்டு, மாலிப்டினைட்டு மற்றும் டோலமைட்டு ஆகியவை அடங்கும்); மேலும் அர்கெந்தினாவின் சாண்டா பிரிச்டா சுரங்கத்தில் டைமன்னைட்டு, கிளாசுதலைட்டு, யூக்கரைட்டு, உமாங்கைட்டு, குளோக்மன்னைட்டு ஆகியவையும் தொடர்பு கொண்ட கனிமங்களில் அடங்கும்.
# மகாராஜா சூரதீபன்

**மகாராஜா சூரதீபன்** (ஆங்கிலம்: *Maharaja Suradhipa;* இந்தோனேசியம்: *Śri Maharaja Sri Suradhipa*) என்பவர் பாலி இராச்சியத்தின் வர்மதேவ மரபு வழி அரசர் ஆவார். மேலும் இவர் பாலி இராச்சியத்தின் 15-ஆவது அரசரும் வர்மதேவ மரபு வழியின் கடைசி அரசரும் ஆவார்.  
மகாராஜா சூரதீபனின் ஆட்சிக்காலம் கிபி 1037-1041 இவர் 1037-இல் பாலி இராச்சியத்தின் அரசர் பதவியை ஏற்றார்.
# மகாராஜா சூரதீபன்

## கல்வெட்டுகள்

மன்னர் மகாராஜா சூரதீபன் வெளியிட்ட கல்வெட்டுகள் (சக ஆண்டு: 1037-1041):  
- கோப்லெக் கல்வெட்டு - *(Gobleg inscription)*
- புரா தேசா III கல்வெட்டு (சக ஆண்டு: 1037) - *(Pura Desa III inscription)*
- அங்சாரி பி கல்வெட்டு (சக ஆண்டு: 1041) - *(Angsari B inscription)*
- அபாபி கல்வெட்டு - *(Ababi inscription)*
- தெங்குலக் டி கல்வெட்டு - *(Tengkulak D inscription)*
- தம்பளிங்கான் கல்வெட்டு - *(Tamblingan Inscription)*
- புரா எண்டெக் III கல்வெட்டு - *(Pura Endek III Inscription)*  
இந்தக் கல்வெட்டுகளில் சில கல்வெட்டுகள் இனி படிக்க முடியாத அளவிற்குத் தேய்ந்து விட்டன.
# மகாராஜா சூரதீபன்

## புரா தேசா III கல்வெட்டு

இந்த மன்னரைப் பற்றிய பதிவுகளில் ஒரு பதிவு பின்வருமாறு:  
ஆயர் தாபார் *(Air Tabar),* பமோங் தர்ம *(Pamong Dharma)* கட்டிடப் பிரதிநிதிகளின் வேண்டுகோளின் அடிப்படையில், மன்னர் மகாராஜா சூரதீபன், தன் பதிவைப் புதுப்பிக்க தலைவர் உமனாரி *(umanari)* அவர்களுக்கு அனுமதி அளித்ததாக அறியப்படுகிறது. ஒரு பனை ஓலையில் *(ripta)* எழுதப்பட்ட அசல் பதிவு சேதமடைந்து; இனி படிக்க முடியாததால் அந்த அனுமதி வழங்கப்பட்டது *(awuk munggwing ripta tan wnang winaca).*  
மேலும், கல்வெட்டின் உள்ளடக்கங்களை அனைத்து குடியிருப்பாளர்களும், அவற்றில் உள்ளபடி கடைப்பிடிக்க வேண்டும் என்று மன்னர் மகாராஜா சூரதீபன் வலியுறுத்தி உள்ளார். இவை அனைத்தும் கோப்லெக் கல்வெட்டுகளில் ஒரு பகுதியான புரா தேசா III கல்வெட்டில் *(Pura Desa III)* குறிப்பிடப்பட்டுள்ளன.
# மகாராஜா சூரதீபன்

## அங்கசாரி பி கல்வெட்டு

சக ஆண்டு 1041 அங்கசாரி பி கல்வெட்டின் *(Angsari B inscription)* முக்கிய உள்ளடக்கங்களின்படி, மன்னர் மகாராஜா சூரதீபன், லாதெங்கான் *(Latengan)* கிராமப் பகுதியை உள்ளடக்கிய சுகமேர்தா பகுதியில் உள்ள தரும வளாகத்திற்கு ஒரு கல்வெட்டை வழங்கி உள்ளார்.  
அதில் உள்ள அனைத்து விதிகளையும் சுகமேர்தா *(Sukhamerta)* தரும வளாகத்தில் உள்ள துறவியர் இல்ல அமைப்பாளர்கள் கடைபிடிக்க வேண்டும் என்று வலியுறுத்தி உள்ளார். இந்தத் துறவி இல்லம் தவநேந்திர வருமதேவன் மன்னரின் ஆட்சிக் காலத்தில் கட்டப்பட்டது.
# மகாராஜா சூரதீபன்

## பாலியின் ஜெயா அரச மரபு

1041-ஆம் ஆண்டு, மன்னர் மகாராஜா சூரதீபன் சார்ந்த வருமதேவா மரபு ஆட்சி ஒரு முடிவிற்கு வந்தது. அதன் பிறகு, ஜெயா எனும் மரபு ஆட்சி வந்தது. அந்த அரச மரபுப் பெயரை பாலி இராச்சியத்தின் எட்டு மன்னர்கள் தங்கள் பட்டங்களில் பயன்படுத்தி உள்ளனர். அந்த எட்டு மன்னர்களும் பாலியில் தொடர்ச்சியாக ஆட்சி செய்ததால் ஜெயா வம்சத்தின் ஆட்சி தொடங்கியது என அறியப்படுகிறது.
# மகாராஜா சூரதீபன்

## பாலியின் ஜெயா அரச மரபு மன்னர்கள்

- ஜெயசக்தி - *(Śri Jayaśakti)* (1133-1150)
- இராகஜெயன் - *(Ragajaya)* (1155)
- ஜெயபங்கஜன் - *(Jayapangus)* (1178-1181)
- அருஜெய கீர்த்தனா - *(Arjayadengjayaketana)* (**அரசி**, 1200)
- ஏகஜெயாலன் - *(Haji Ekajayalancana)* (1200)
- செரி ஆதிகுந்திகேதனன் - *(Bhatara Guru Śri Adikuntiketana)* (1204)
- ஆதிதேவயாளன் - *(Adidewalancana)* (1260)
- **ஏகஜெயலஞ்சனன்** *(Ekajayalancana)* / **அருசரியா ஜெயகீர்த்தனா** *(Sri Arjaryya Dengjayaketana)* **அரசி** (?–1284) சிங்காசாரி அரசின் படையெடுப்பில் ஆட்சி கவிழ்ப்பு)இவர்கள் இருவரும் 1122 சக ஆண்டில் ஒரு கல்வெட்டை வெளியிட்டனர்.
# மகாராஜா சூரதீபன்

## பாலியின் வருமதேவா அரச மரபு மன்னர்கள்

- செரி கேசரி வருமதேவன் - *(Sri Kesari Warmadewa)* (914)
- செரி உக்கிரசேனன் - *(Sri Ugrasena)* (915-942)
- தவநேந்திர வருமதேவன் - *(Tabanendra Warmadewa)* (955-967)
- இந்திர ஜெயசிங்க வருமதேவன் - *(:id:Indrajayasingha Warmadewa|)* (960)
- சனசாது வருமதேவன் - *(Janasadhu Warmadewa)* (975)
- செரி விஜய மகாதேவி - *(Śri Wijaya Mahadewi)* (**அரசி**, 983)
- குணப்பிரியா தருமபத்தினி - *(Gunapriya Dharmapatni|)* (**அரசி**, 989-1007)
- உதயனா வருமதேவன் - *(Udayana Warmadewa)* (989-1011)
- செரி அஜனாதேவி - *(Śri Ajñadewi)* (**அரசி**, 1011 - 1016)
- மரகத பங்கஜன் - *(Marakata Pangkaja)* (1022 – 1049)
- ஏர்லங்கா - *(Airlangga)* (1025-1042)
- அனாக் உங்குஸ் - *(Anak Wungsu)* (1025-1077)
- மகாராஜா வளபிரபு - *(:id:Śri Maharaja Walaprabhu)* (1079 - 1088)
- இலட்சுமிதர விஜயதுங்கதேவி - *(Śri Laksmidhara Wijayottunggadewi)* (**அரசி**, 1088-1101)
- மகாராஜா சூரதீபன் - *(:id:Śri Maharaja Sri Suradhipa)* (1115-1119)
# நொச்சியம்

**நொச்சியம்** என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
# நொச்சியம்

## அமைவிடம்

கடல் மட்டத்திலிருந்து சுமார் 94.04 மீ. உயரத்தில், என்ற புவியியல் ஆள்கூறுகள் கொண்டு நொச்சியம் அமையப் பெற்றுள்ளது.
# நொச்சியம்

## சமயம்

### இந்துக் கோயில்

மண்ணாயி அம்மன் என்ற கிராமக் கோயில் ஒன்று நொச்சியம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# நொச்சியம்

## அரசியல்

நொச்சியம் பகுதியானது, மண்ணச்சநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பெரம்பலூர் மக்களவைத் தொகுதி சார்ந்தது.
# அச்சனூர், கர்நாடகா

::தஞ்சாவூர் மாவட்டத்து ஊருக்கு அச்சனூர் கட்டுரையைக் காண்க.  
**அச்சனூர்** (*Achanur*) என்பது இந்தியாவின் கர்நாடக மாநிலத்தின் உள்ள ஒரு கிராமமாகும். கர்நாடகாவின் பாகல்கோட்டு மாவட்டத்தின் பாகல்கோட்டு தாலுகாவில் இக்கிராமம் அமைந்துள்ளது.  
பாகல்கோட்டு நகரத்திலிருந்து 20 கிலோமீட்டர் தொலைவில் அச்சனூர் கிராமம் உள்ளது.
# அச்சனூர், கர்நாடகா

## மக்கள் தொகை

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, அச்சனூர் கிராமத்தின் மக்கள் தொகை 1844 நபர்களாக இருந்தது. இதில் 916 ஆண்களும் 928 பெண்களும் இருந்தனர். அச்சனுரில் மொத்தம் 345 குடும்பங்கள் வசித்தன. அச்சனூர் கிராமத்தில் 0-6 வயதுடைய குழந்தைகள் 261 பேர் இருந்தனர். இது கிராமத்தின் மொத்த மக்கள் தொகையில் 14.15% ஆகும். அச்சனூர் கிராமத்தின் சராசரி பாலின விகிதம் 1013 ஆகும், இது கர்நாடக மாநில சராசரியான 973 என்பதை விட அதிகமாகும். மக்கள் தொகை கணக்கெடுப்பின்படி அச்சனூரில் குழந்தை பாலின விகிதம் 1008 ஆகும். இதுவும் கர்நாடக சராசரியான 948 என்பதை விட அதிகமாகும்.
# லால் மோகன் குப்தா

**லால் மோகன் குப்தா** (*Lal Mohan Gupta*) இந்தியாவைச் சேர்ந்த ஓர் அரசியல்வாதியாவார். 2024 ஆம் ஆண்டு முதல் பீகார் சட்ட மேலவை உறுப்பினராக பணியாற்றி வருகிறார். பாரதிய சனதா கட்சியின் உறுப்பினராக இவர் பீகார் மாநில அரசியலில் இயங்குகிறார்.
# லால் மோகன் குப்தா

## தொடக்க கால வாழ்க்கை

வட இந்தியாவின் பிகார் மாநிலத்தின் தென்கிழக்கில் அமைந்த முங்கேர் மாவட்டத்தின் நிர்வாகத் தலைமையிடமான முங்கேர் நகரத்தில் லால் மோகன் குப்தா பிறந்தார்.
# லால் மோகன் குப்தா

## கல்வி

தொடக்க ஆண்டுகளில், குப்தா பீகார் பள்ளிக் கல்வி வாரியத்தின் பாடத்திட்டத்தின் கீழ் படித்தார். 1978 ஆம் ஆண்டில் பதின்மப் பள்ளித் தேர்வுகளுக்குப் பிறகு, இவர் பாகல்பூர் பல்கலைக்கழகத்தில் சட்டம் பயின்றார். பின்னர், அதே பல்கலைக்கழகத்தில் 1992 ஆம் ஆண்டில் இளங்கலை சட்டப் பட்டம் பெற்றார்.தனது ஆரம்ப ஆண்டுகளில், குப்தா பீகார் பள்ளி தேர்வு வாரியப் பாடத்திட்டத்தின் கீழ் படித்தார். 1978 ஆம் ஆண்டில் நடைபெற்ற மெட்ரிகுலேசன் தேர்வுகளுக்குப் பிறகு, இவர் பாகல்பூர் பல்கலைக்கழகத்தில் சட்டம் பயின்றார். மேலும் 1992 ஆம் ஆண்டில் அதே பல்கலைக்கழகத்தில் சட்டத்தில் இளங்கலைப் பட்டம் பெற்றார்.
# இலித்தியம் பிசு(ஆக்சலேட்டு)போரேட்டு

**இலித்தியம் பிசு(ஆக்சலேட்டு)போரேட்டு** (*Lithium bis(oxalate)borate*) LiB(C<sub>2</sub>O<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். வெள்ளை நிற திடப்பொருளான இது சில இலித்தியம் மின்கலங்களில் மின் பகுளியாகப் பயன்படுத்தப்படுகிறது. அறியப்பட்டுள்ள பல போரேட் ஆக்சலேட்டுகளில் இதுவும் ஒன்றாகும்.  
எக்சு-கதிர் படிகவியலின் முடிவுகளின்படி, திடமான இலித்தியம் பிசு(ஆக்சலேட்டு)போரேட்டு சேர்மத்தில் Li<sup>+</sup> நேர்மின் அயனிகளும் நான்முக எதிர்மின் அயனிகளும் இணைக்கப்பட்டு இச்சேர்மம் உருவாகிறது.
# மனிஷ் ஜெய்ஸ்வால்

**மனிஷ் ஜெய்ஸ்வால்** (*Manish Jaiswal*) (பிறப்பு 8 மார்ச் 1965; ) ஒரு இந்திய அரசியல்வாதி ஆவார். இவர் ஜார்கண்ட். மாநிலத்தின் ஹசாரிபாக் மாவட்டத்தில் ஹசாரிபாக் மக்களவைத் தொகுதியில் இருந்து மக்களவைக்குத் தேர்ந்தெடுக்கப்பட்டார். இவர் ஒரு பாரதிய ஜனதா கட்சி<nowiki/>உறுப்பினர் ஆவார்.